Eläköön kuvat!: marraskuuta 2011
Barbapapa-puku ja muita animaatioasuja
Satuin kävelemään Halloweenin aikoihin Br-lelujen ohi ja mitä kaupan ikkunassa näinkään: Barbapapa-puku!Huh! Viimeinen silaus tyyliin tulisi tässä:Juu, ne ovat siis tossut.Vaikka Halloween oli ja meni jo, eikä nyt menossa olevaan pikkujoulukauteen yleensä ihan tälläinen pukeutumiskulttuuri kuulu, aloin kuitenkin miettiä millaisia muita animaatioasuja on olemassa. Ihmisten itse tekemät tai kokoamat asut ovat asia erikseen, keräsin tähän nimenomaan valmiita naamiaisasuja. Samoin Suomessakin suosittu Cosplay on täysin eri sarjaa kuin tässä nähtävät puvut, joista suurin osa on melkoisen koomisia. Osa asuista taas on (tahattomassa) karmivuudessaan täysin Halloweenin sopivia. Samat puvut pyörivät useissa nettikaupoissa, kuvien kohdalla mainitut eivät siis ole ainoita joissa kyseiset asut ovat saatavilla.Tälläisiä Leijonakuningas kostyymejä tarjoaa Toys"R"Us.Hmm... Onkohan tässä pukeuduttu Bambiksi vai Bambiin? WonderCostumes.Toys"R"Us tarjoaa Shrek -asut vaikka koko perheelle.Kukahan joutuu olemaan Aasi?DreamWorksin hahmoista voi pukeutua myös Kung-Fu Pandaksi. Toys"R"Us.Pixar-hahmoista on pakko esitellä tämä kaksikko. Molemmat Toys"R"Us.Pitäisikö pukeutua Paavoksi? Variaatioita riittää. Toys"R"Us, PartyTimeDirect, Costume Craze ja Go4Costumes.Myös Turtles-asuja on saatavilla joka sorttia.Tottahan toki myös sexy ladies -versio.Toys"R"Us, Wonder Costumes, Party Animals ja Halloween Costumes.Näissä puvuissa voisi kyllä mennä pikkujouluihinkin.Toys"R"Us ja Party Animals.En osannut odottaa että on olemassa jopa Postimies Pate -asu! PartyTimeDirect.Ja tottahan Patella on oltava mukanaan Jessi-kissa.Asu samasta puljusta.PartyTimeDirect tarjoaa lisää yllätyksiä: Kreivi Duckula!Simpsonit asuja ja naamareita löytyy paljonkin,tässä olisi ihan hauska pari.PartyTimeDirect ja Toys"R"Us.Nämä pariskunnalle sopivat puvut toimivat sekä Jouluna että Halloweeninä. BuyCostumes.comHalinalleiksi voivat pukeutua niin suloiset ja kiltit lapset kuin tuhmat aikuiset naisetkin. Kuvan japanilainen haalari näyttää niin rennolta että se päällä viihtyisi ympäri vuorokauden.It´s Shaun the Sheep, It´s Shaun the Sheep...Late-asu Karnival Costumes.Cartman PartyTimeDirectiltä.Kameleontti Rango on varmaan tämän asuvalikoiman uusin tulokas. Toys"R"Us.He-man asuun kuuluu ehdottamasti lisensoitu peruukki.Mutta voi ei, ne ovat päässeet tilapäisestiloppumaan PartyTimeDirectiltä!Ehkä Eläköön kuvat! pitäisi muuttaa muotiblogiksi? :D
Kreivi Duckula,
Paavo Pesusieni,
Painajainen ennen Joulua,
Postimies Pate,
Videokasettien vaihtuminen dvd-levyihin toi mukanaan muhkeasti lisämateriaalia, extroja ja bonuksia. Parasta antia ovat olleet erilaiset dokumentit elokuvien tekemisestä ja kurkistukset kulissien taakse. Tokihan näitä on esitetty televisiossa ja nykyään materiaalia löytyy internetistä vaikka millä mitalla. Mutta on se vaan niin näppärää kun dokkarit löytyvät itse elokuvan kanssa samasta paketista.Jos extroja on olemassa, katson ne elokuvan kanssa samaan aikaan, ainakin silloin kun dvd-levyn ensimmäisen kerran tökkään koneeseen. Jos kyseessä on kymmeniä kertoja katsottu (Disney)elokuva, olen katsonut dokkareita etukäteen. Niissä esitellään usein kiinnostavia yksityiskohtia, joihin ei osaa kiinnittää huomiota ellei tiedä taustoja. Sitten kohdat onkin pakko katsoa uudestaan. Kun extrat vakoilee etukäteen näkee elokuvan eri tavalla, vaikka onhan tarinaan näin vaikeampi uppoutua. Mutta minkäs sille voi kun kuitenkin tulee mietittyä "Miten tämä on tehty?" "Kuka olikaan tämän hahmon animaattori?"Tässä esittelyt ja suosittelut muutamista hyvistä making of -dokkareista joita itseltä löytyy.Egyptin prinssiPerustietoa piirroselokuvastaÄäninäyttely, musiikki, taustamaalaukset, hahmosuunnittelu, animointi, tietokonetehosteet... koko prosessi käydään läpi hyvin etenevässä ja napakassa dokkarissa. Toisessa pätkässä elokuvan alussa nähtävä vaunuilla ajo -kohtaus näytetään eri työvaiheissa ohjaajien kommenttiraidan kera. Ensin katsotaan kuvakäsikirjoitus versio, sitten jaetulla kuvaruudulla kaksi versioita joissa hahmoja on jo animoitu, tietokoneella tehtyä efektejä on lisätty ja taustat tulevat mukaan. Lopuksi kuva on jaettu neljälle videolle, joista viimeinen on valmiista elokuvasta. Eri työvaiheet hahmottuvat tästä hyvin. Lisäksi mukana on koko leffan kommenttiraita, mutta sitä en ole katsonut. Röllin sydänSopii erityisen hyvin lapsille joita animaatioiden tekeminen on alkanut kiinnostaa. Kommenttiraita puhuttelee varmasti myös vanhempia animaatio-ohjaajan uraa suunnittelevia. Lyhyessä dokkarissa piirrosanimaation tekeminen on selitetty hyvin selkästi, jopa rautalangasta vääntäen. Röllin taustat ja kyseisen elokuvan tekeminen käydään pikaisesti läpi ensi-iltaan asti.Kommenttiraidalla ohjaaja Pekka Lehtosaari ja tuottaja Marko Röhr muistelevat elokuvan tekemistä. Mikä tarinassa on lähtöisin Allu Tuppuraisen vanhoista Rölli seikkaluista, mikä Lehtosaarelta itseltään? Röllin sydänhän on animoitu Venäjällä, joten animaattoreiden työstä puhutaan kahden maan välisen yhteistyön näkökulmasta: mitä Lehtosaari miltäkin kohtaukselta tai asialta halusi ja miten hän sai ohjeistettua Venäläisen studion toteuttamaan visionsa. Hahmosuunnitelusta puhutaan huomattavasti enemmän kuin varsinaisesta animoinnista, samoin näyttelijät saavat paljon aikaa. Lehtosaari on ollut mukana tekemässä monia monituisia animaatioiden suomidubbauksia ja viittaa aiempii töihinsä ja muihin animaatioihin myös kommenttiraidalla.Henkien kätkemäStudio Ghiblin ja Hayao Miyazakin faneillePaitsi että tässä kerrotaan elokuvan tekemisestä, oli kiinnostavaa nähdä myös millaista "arki" studio Ghiblillä on. Studiolla tehtiin pitkää päivää, oikeastaan yötä. Aikataulu kiristyi koko ajan, mutta ihmisten asenne tuntui siltä positiiviselta, ei stressaantuneelta.Monella hahmolla on esikuva oikeassa elämässä. Oli myös mielenkiintoista nähdä miten lohikäärmeen liikkeisiin käytettiin esimerkkinä niin käärmettä, liskoa kuin koiraakin. Miyazakin animaattorit tosin eivät olleet sattuneet näkemään miten käärme putoaa puusta tai kun ankeriasta perataan. Koiran purukalustoonkin moni perehtyi tarkemmin vasta eläinlääkärillä.Dialogin äänityksiä näytettiin aika paljon, myös äänitehosteista ja musiikista kerrottiin jonkin verran mutta itselle jäi parhaiten mieleen tuo studion tunnelma ja itse ohjaaja Miyazaki.Maameren tarinatÄäninäyttelystä kiinnostuneilleSoundtrackin teosta oli oma dokkarinsa ja toinen dokkari kertoi ääninäyttelystä. Itselle parhaita hetkiä olivat ne joissa kuvaruutu oli jaettu niin että näyttelijän työskentelyn ja valmiin animaation näki yhtä aikaa. Haastattelut tuntuivat vähän jähmeiltä. Animoinnista ei extroissa juttua ole mutta kuvakäsikirjoitus (tai animatikki) on dvd:llä mukana kokonaisuudessaan.Ghiblin elokuvissa on muuten usein mukana jopa koko elokuvan kuvakäsikirjoitus tai animatikki. Ne ovat mielenkiintoista katsottavaa.Lilo ja StitchAnimaatioalalle haluaville ja Disneyurasta unelmoivilleKaksilevyisessä julkaisussa extramateriaalia on huikean paljon. Kummankin ohjaajan, Chris Sandersin ja Dean DeBloisin animaatiouran taustat käydään läpi. Sitten selviää mistä lähtökohdista Liloa ja Stitchiä lähdettiin tekemään ja miten Sanders myi idean studion johdolle. Dokkarissa seurataan tarinan kehittymistä, tutkimusmatkaa Hawaijille ja animaattoreiden ja taustamaalareiden työtä. Myös ääninäyttelijät ja soundtrackin synty esitellään. Tarina ja hahmot kehittyvät ja leffaa näytetään välillä koeyleisölle. Tämän perusteella tehdään muutoksia. Vielä aivan loppuvaiheessa yksi pitkään mukana ollut ja paljon hiottu kohtaus menee uusiksi: alunperin lentokoneella kaupungin pilvenpiirtäjien seassa tapahtunut takaa-ajo muutetaan terrori-iskun takia. Dokkarissa kerrotaan myös elokuvan markkinoinnista, oheistuotteista ja tietysti ensi-illasta.Dokkarissa on mukana paljon kuvamateriaalia ja videomateriaalia jotka voi katsoa halutessaan. Näitä ovat esimerkiksi poistetut kohtaukset, varhaisvaiheet, haastattelut ja luonnokset. Kaiken kaikkiaan tästä saa erittäin hyvän käsityksen siitä miten elokuva tehdään alusta loppuun.BambiDisneyfaneille, perinteisen piirroselokuvan ystävilleDokkarissa lähdetään liikkeelle tarinan kehittelystä: millaisia kohtauksia suunniteltiin mukaan mutta jätettiin pois ja suunnitelmia miten Bambin äidin kuolema ja metsästäjän saapuminen esitettäisiin. Kummassakin tapauksessa päädyttiin siihen ettei niitä näytetä lainkaan, mikä onkin osoittautunut vaikuttavuudessaan hyväksi valinnaksi. Bambia ja Leijonakuningasta vertaillaan paljon, ehkä koska elokuvasta puhutaan eniten nykyanimaattoreiden suulla. Pikaisia pätkiä nähdään kyllä monista Bambin ajan mestarianimaattoreista.Elokuvan visuaalinen tyyli oli aikanaan täysin uutta, ja dokkarissa kerrotaan miten tähän liittyviä ongelmia ratkottiin. On hienoa nähdä miten myöhemmin Disneyanimaatiolle niin ominainen tyyli lopullisesti syntyi. Elokuvaan tehtyjä efektejäkin käydään läpi huolella. Miten syntyi elokuvan vesi, lumi ja tuli? Näitä ei ehkä aina muista arvostaa tarpeeksi.Lapsinäyttelijöiden valinta ja heidän muistelunsa kokemuksestaan Bambin parissa ovat hauskaa kuultavaa. Musiikista puhutaan pitkään. Lopuksi käydään vielä hieman läpi Disneyhistoriaa Bambin ajalta. Alkuperäinen teatteritraileri on hauskaa nähtävää.Wallace ja Gromit: Kanin kirousStop-motion animaatioista kiinnostuneille, Wallacen ja Gromitin faneilleWallacen ja Gromitin (ja myös Aardmanin) vaiheista lopputyölyhäristä pitkäksi elokuvaksi kertova dokkari pitää otteessaan. Kanin kirouksen huikeat lavasteet hurmasivat. Elokuvaan uskoo kuitenkin siinä määrin että oli outoa nähdä tapahtumapaikat pienoismalleina joissa jättimäiset animaattorit häärivät.Sekä hahmojen että lavasteiden tekeminen että kuvaaminen käsiteltiin. Vaha-animaation perusteista ja Aardmanin arjesta saa siis oikein hyvän käsityksen ja studion tunnelma vaikutti oikein rennolta. Erityistä plussaa Wallacen sympaattisesta ääninäyttelijästä Peter Sallisesta. Karmeaa katsottavaa oli kohta jossa kerrottiin Aardmanin varaston palamisesta. Sadat mallit ja lavasteet tuhoutuivat.Bellevillen kolmoset Piirrosanimaation ystäville, ranskan taitoisille En saanut dokkariin tekstitystä, en muuten itse elokuvaankaan. Ohjaaja puhuu englantia, mutta muut haastatellut ranskaa. Onneksi lyhyehkössä dokkarissa riittää kiehtovaa kuvamateriaalia. 2D animaation ja 3D tehosteiden yhdistäminen toimii elokuvassa aika onnistuneesta ja ennenkaikkea perustelluissa kohdissa. Tässä dokkarissa puhutaan jopa elokuvan värimaailmasta ja tietysti hahmojen lähtökohtia esitellään. Ääninäyttelystä ei puhuta, koska leffasta puuttuu lähes kokonaan dialogi. Dvd:ltä löytyy myös opastushetki piirretyn piirtämiseen, ei siis ihan perinteistä "näin piirrät hahmon", vaan hieman enemmän animaation näkökulmasta.Hyviä dokkareita alkoi tulla mieleen niin pitkä lista, että aiheeseen palataan joskus uudelleenkin.
Egyptin prinssi,
Röllin sydän,
Taas palataan Pasilaan
Pidetty piirretty poliisisarja Pasila on palannut tänään televisioon uusilla jaksoilla. Vuonna 2007 alkaneesta sarjasta nähdään jo neljäs tuotantokausi. Nyt alkaneissa jaksoissa nähdään alkuun muun muassa Routalempi bloggarina, uusia keinoja nostattaa Suomen jalkapallomenestystä ja mitä tapahtuu kun Kontiovaara haastaa Repomiehen Pasilan johdossa.Pasilasta, sen hahmoista ja hokemista on tullut vuosien myötä huippusuosittuja. Sarja ei kuitenkaan ollut hitti heti. Tieto Pasilasta on levinnyt katsojalta toiselle ja vasta toisen kauden myötä sarja alkoi olla laajasti tunnettu. Jännä juttu, nimittäin Pasilasta ei alunperin mitään toista kautta pitänyt tullakaan, vaan sarjan oli tarkoitus olla 12-osainen. Nyt alkavien jaksojen jälkeen Pasilaa on tehty 44 jaksoa. Ja sarja jatkuu myös viidennelle kaudelle.Atte Järvinen on sekä käsikirjoittanut ja että ohjannut Pasilan. Aiemmin Järvinen käsikirjoitti Itse valtiaita, animoitua poliittista satiiria. Pasilalla ja Itse valtiailla on muutakin yhteistä, molemmat on animoinut sama studio, Anima vitae. Pasilan hahmosuunnittelun takana on Laura Neuvonen.Pasila on visuaalisesti vaatimaton ja animaatioltaan simppeli, mutta ulkoisia puitteita tärkeämmässä osassa ovatkin sarjan näyttelijät. Kari Hietalahti, Jani Volanen, Juho Milonoff ja Mari Lehtonen herättävät sarjan poliisijoukon todella henkiin. Poliisien lisäksi samasta tiimistä irtoaa myös sarjan muut hahmot Juhani Kontiovaarasta poliisivoimia vastustaviin roistoihin. Suursarja Simpsoneiden tulevaisuus on ollut katkolla näyttelijöiden palkkakiistojen vuoksi, Homer ja kumppanit ovat yhtäkuin ääninäyttelijänsä. Sama koskee Pasilaa, hahmojen näyttelijöitä ei voisi toisilla korvata. Se ei silti tarkoita etteikö Pasilaan mahtuisi myös vierailevia ääniä.Sarja on elänyt omaa elämäänsä netissä alusta asti. Paitsi että fanit hehkuttavat sitä Facebookissa, Pasilan jaksot ovat katsotuimpien kärjessä Ylen Areenassa. Sarjan nettikatsojille onkin tarjottu uusia jaksoja ennakkoon. Pasila on myös yksi harvoista suomalaissarjoista jonka jaksoja on livennyt jakoon luvattomasti ennen niiden ensiesitystä.Pasilan uudet jaksot Maanantaisin 20:30 Tv2:lla. Aiemmat kaudet on julkaistu dvd:llä.
Itse valtiaat,
Vampyyrit näyttävät palaavan muotiin säännöllisin väliajoin. Viime aikoina niitä on taas nähty useissa tv-sarjoissa ja elokuvissa. Ja tietysti tähän aikaan vuodesta vampyyrit ovat erityisen aktiivisesti liikkeellä. On siis hyvä hetki esitellä animaatioiden vampyyrihahmoja. Usein animaatioiden vampyyrit tuntuvat olevan melko kilttejä ja jopa koomisia kavereita. Kaikki vampyyrianimaatiot eivät kuitenkaan ole lapsille sopivia. Kauhu on sopiva genre animaatioille siinä missä draama tai komedia.Dracula (Yami no Teiō: Kyūketsuki Dracul) julkaistiin Suomessa videolla vuonna 1992. Elokuva perustuu Marvelin The Tomb of Dracula sarjakuviin. Piirroselokuva on japanilaisen Toei Animation tuotantoa ja se on valmistunut vuonna 1980.Elokuvassa Dracula nappaa itselleen Saatanan morsiamen ja nuoripari saa pojan. Saatana hautoo Draculalle kostoa ja samaan aikaan Draculaa jahtaavat myös vampyyrinmetsästäjät. Elokuvassa puhutaan Saatanan palvonnasta, mustasta messusta ja Helvetistä. Myös sen kuvasto on raakaa erityisesti siihen nähden että videon takakannessa on merkintä s/t, sallittu kaiken ikäisille. Suositeltu ikäraja oli sentään kymmenen. Komiikkaa löytyy tästäkin animaatiosta, dubbaukseen ei nimittäin voi vakavasti suhtautua.Ranskalainen Vampyyri Ernest (Ernest le vampire) on hieman epätavallisempi vampyyri. Hänellä on poikkeuksellisen komeat kulmahampaat ja jotenkin tämä herra muistuttaa jopa norsua... Eräässä jaksossa Ernest nähdäänkin ihailemassa sukunsa muotokuvia ja verhon taakse piilotetusta taulusta paljastuu piiloteltu sukulainen. Hahmon on luonut François Bruel. Kreivi Duckula (Count Duckula) on myös melkoisen erikoinen vampyyri. Hän on ankka ja vieläpä kasvissyöjä. Tähän on syynä se että Kreivin "henkiin herättämis" -rituaalissa käytettiin kerran veren sijasta ketsuppia. Tätä englantilaisen Cosgrove Hall Filmsin hupaisaa sarjaa on julkaistu Suomessa videoina.Mona Vampyyri (Mona the Vampire) sarjaa on esitetty Suomessa Juniorilla. Mona on kymmenvuotias tyttö, jolla on huikea mielikuvitus. Mona uskoo että hänen kotikaupunkinsa on yliluonnollisten monstereiden hallitsema ja täynnä mysteerejä. Niinpä Mona muuttuu Mona Vampyyriksi tarkoituksenaan pelastaa kaupunki omien voimiensa avulla. Kanadalainen piirrossarja perustuu Sonia Holleymanin kirjoihin.Hellyyttävin kaikista lienee Muumilaakson tarinoissa tavattu, pannukakuista ja Muumimamman erikoissuojeluksesta nauttiva pieni Vampyyri. Vampyyri aiheutti paniikkia Muumilaaksossa, kun sellainen pääsi eläintarhasta pakoon. Urheimmat halusivat ottaa vampyyrin kiinni, toiset pysyivät sisätiloissa. Nipsu harkitsi jopa haarniskaa ja kärsi kaameasta painajaisunesta. Etsitty ja pelätty vampyyri löytyi Muumimamman keittiöstä ja jäi Muumitalon asukiksi. Nuuskamuikkunen valisti lopulta Muumeja siitä että heidän Vampyyrinsä oli todellisuudessa tavallinen ja harmiton lepakko.Japanista vampyyri-sarjoja ja elokuvia löytyy useampia ja tyylilajit vaihtelevat kauhusta romantiikkaan. Tässä vain muutama:Vampire Hunter D esiintyy Hideyuki Kikuchin kauhukirjoissa. D on vampyyrinmetsästäjä ja Kreivi Draculan poikana itsekin puoliksi vampyyri. Elokuvia on tehty kaksi, Vampire Hunter D (Vampaia hantā D) vuonna 1985 ja Vampire Hunter D: Bloodlust vuonna 2000. Jälkimmäinen on julkaistu Suomessa dvd:llä. Hellsing on organisaatio joka suojelee ihmisiä vampyyreilta ja muilta yliluonnollisuuksilta. Kōta Hiranon suomeksikin ilmestynyt sarjakuva on animoitu tv-sarjaksi vuonna 2001. 13-osaista sarjaa ei ole julkaistu Suomessa. Vuonna 2006 Hellsing Ultimate -sarjaa ryhdyttiin julkaisemaan suoraan dvd:lle. Elokuvasarja on tv-sarjaa uskollisempi sarjakuville. Sarjan osat ovat kestoltaan 40-60 minuuttisia ja niitä on valmistunut tähän mennessä 8. Suomessa on julkaistu ensimmäiset neljä osaa sekä yksittäin, että yhdessä paketissa.Blood the Last Vampire on vuonna 2000 valmistunut elokuva. Sen päähenkilö on Saya, jonka jahtaamat vampyyrimaiset olennot ovat hiippailleet Vietnamin sodan alkua odottavien amerikkalaisten sotilastukikohtaan. Elokuvaa seurasi 50-osainen tv-sarja Blood+ vuonna 2005. Elokuva on julkaistu Suomessa dvd:llä.Karin on vampyyriperheen tytär, joka veren imemisen sijaan tuottaa verta itse ja verestä riittää luovutettavaa muillekin. Erityisesti koulun uusi poika saa Karinin veren kuohahtamaan. Vuonna 2005 valmistuneessa sarjassa on 24 jaksoa. Tämänkin tv-sarjan pohjana on sarjakuva. Manga-versio on julkaistu suomeksi 14-osassa, mutta Anime-versio ei Suomeen asti ole päätynyt.Lopuksi vielä yksi tuleva vampyyrianimaatio. Ranskalainen sarjakuvataitelija Joann Sfar on ohjaamassa Pikku Vampyyri sarjakuvaansa animaatioksi. Hänen ensimmäinen animaatioelokuvansa Rabbin Katti valmistui tänä vuonna. Myöskin Sfarin omaan sarjakuvaan perustava elokuva nähtiin Suomessa Animatricks festivaaleilla.
Ernest vampyyri,
Mona Vampyyri,
Marraskuun aikana julkaistaan seuraavanlaisia animaatioita dvd:llä ja blu-raylla.2.11 Kung Fu Panda 2DreamWorksin jatko-osa Kung Fu Panda Pon tarinalle julkaistaan sekä dvd:llä että blu-raylla. Dvd:n extramateriaalina on poistettuja kohtauksia, peli traileri ja jonkinlaista kulissien takaista materiaalia, ilmeisesti näyttelijöistä. Blu-rayltä löytyy mm. animaattoreiden nurkka, triviaa, ja tekijöiden kommentit.Kung Fu Panda elokuvat on lisäksi laitettu jo collection pakettiin, vaikka lisää jatko-osia pitäisi olla tulossa. Kahden elokuvan kokoelma löytyy sekä dvd:llä että blu-rayllä.2.11 Denver, viimeinen dinosaurusDenveriä esitettiin jo vuonna 1988 kolmoskanavalla. Nyt sarjaa julkaistaan dvd:llä kolmen jakson verran. Jaksot ovat nimeltään Denver suorittaa loppututkinnon, Huippuhyvä Denver ja Syrjäisen järven hirviö.2.11 Tenavat: Onni on lumiset päivätDvd sisältää tv-spesiaalin She’s a Good Skate, Charlie Brown sekä The Charlie Brown & Snoopy Shown tarinat The Play, Sweet Babboo! ja Snoopy’s Story. Kielivaihtoehtoina on sekä suomi että englanti. Dvd:n kesto on 44 minuuttia.4.11 Dibitassut, kausi 1Maikkarilta ja Juniorilta tuttujen Dibitassujen kaikki ensimmäisen kauden 26 jaksoa Dvd:llä.4.11 Summer WarsVuoden 2010 Rakkautta ja Anarkiaa festivaaleilta laajempaan levitykseen ponnahtanut Summer Wars (Samâ wôzu) julkaistaan dvd:llä. Elokuvan on ohjannut Mamoru Hosoda ja se on valmistunut vuonna 2009.11.11 Finias ja Ferb elokuva: Yli kaksiulotteisuudenTelevisiosta tuttujen Finiaksen ja Ferbin tuore elokuva julkaistaan dvd:llä. Elokuvassa Finiakselle ja Ferbille paljastuu että heidän lemmikkinsä Perry on salainen agentti ja kolmikko muodostaa tiimin ja päätyy seikkailemaan uusiin ulottuvuuksiin. Dvd:ltä löytyy poistettuja kohtauksia ja muita lisukkeita. Kielivaihtoehtoina on suomi, ruotsi ja englanti.Samana päivänä julkaistaan myös jouluseikkailu Finias ja Ferb: A Very Perry Christmas.16.11 Hello Kitty ja kantokylän kaverukset Box Aiemmin julkaistut neljä dvd:tä yhdessä boksissa. Korealaisessa vaha-animaatiosarjassa Hello Kitty ystävineen asustaa idyllisessä Kantokylässä ja puuhailee monenlaista mukavaa.18.11 Autot 2Pixarin viime kesäinen uutuselokuva julkaistaan dvd:llä ja blu-rayllä. Dvd:ltä löytyy Toy Story lyhytelokuva Loma Havaijilla. Blu-raylla on lisäksi kommenttiraita. Itseasiassa blu-ray julkaisuja on jopa neljä erilaista, mm. 3D ja E-copy -versiot.Autot ja Autot 2 elokuvat on koottu myös yksiin kansiin. Tämä kokoelma julkaistaan molemmissa formaateissa.Lisäksi Timppa-sarjaa julkaistaan 6 & 7 dvd:t.Disneyelokuvia julkaistaan kahdessa dvd-boksissa. Toiseen on kerätty kymmenen klassikkoelokuvaa (Aristokatit, Robin Hood, Tarzan, Kaunotar ja hirviö, Bolt, Bambi, Leijonakuningas, Dumbo, Fantasia ja Kaksin Karkuteillä) ja Prinsessa Box sisältää Kaunotar ja Hirviön, Kaksin karkuteillä ja Prinsessa ja Sammakko -elokuvat.
Denver viimeinen dinosaurus,
Finias ja Ferb,
Maaginen kristalli Marraskuussa teattereihin
Marraskuussa on vain yksi animaatio ensi-illassa, kotimainen jouluelokuva Maaginen kristalli. Joku tosin saattaa laskea myös uuden Tintti -elokuvan animaatioksi, mutta itse en liikkeenkaappausta osaa animaatioksi mieltää.18.11 Maaginen kristalliAntti Haikalan ohjaama cgi-animaatio paljastaa miten Joulupukki jakaa lahjat maailman lapsille. Hänellä on apunaan maaginen kristalli. Elokuvassa esitellään myös Joulupukin kaksoisveli, Basil. Joulun alla Basil varastaa kristallin pahat mielessään. Onneksi Korvatunturilta löytyy tonttupartio Red Caps, joka lähtee hakemaan kristallia takaisin apunaan ihmispoika Yotan.Elokuva on toteutettu suomalais-italialaisena yhteistyönä. Suomessa sen teossa on ollut mukana Anima vitae ja Epidem Zot. Elokuvan äänirooleissa ovat mm. Veikko Honkanen, Paula Vesala ja Kiti Kokkonen.Elokuvaan liittyy myös italiassa animoitu Red caps piirrossarja. Sarjaa esitetään jo ruotsiksi FST5:llä nimellä Tonttupartio Red Caps. Suomeksi sarja alkaa Nelosella samana päivänä elokuvan ensi-illan kanssa, eli 18.11 kahdeksalta aamulla.
Maaginen kristalli,